
Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.1.i. investīcijas "Konkurētspējīgs dzelzceļa pasažieru transports kopējā Rīgas pilsētas sabiedriskā transporta sistēmā" īstenošanas noteikumi
Izdoti saskaņā ar Likuma par budžetu un finanšu vadību 19.3 panta  pirmo un otro daļu
I. Vispārīgie jautājumi
· 1. Noteikumi nosaka kārtību, kādā īsteno un uzrauga Eiropas Savienības Atveseļošanas un noturības mehānisma (turpmāk – Atveseļošanas fonds) plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" (turpmāk – reforma) 1.1.1.1.i. investīcijas "Konkurētspējīgs dzelzceļa pasažieru transports kopējā Rīgas pilsētas sabiedriskā transporta sistēmā" 1.1.1.1.i.1., 1.1.1.1.i.2. un 1.1.1.1.i.3. saistītos pasākumus (turpmāk – investīcija), tai skaitā:
· 1.1. investīcijas mērķi un mērķa grupu;
· 1.2. investīcijai pieejamo finansējumu un sasniedzamos rādītājus;
· 1.3. investīcijas ieviešanā iesaistītās institūcijas, to pienākumus un atbildību;
· 1.4. prasības finansējuma saņēmējam un sadarbības partnerim;
· 1.5. atbalstāmo darbību un izmaksu attiecināmības nosacījumus.
(MK 18.02.2025. noteikumu Nr. 110 redakcijā)
· 2. Investīcijas mērķis ir uzlabot pasažieru infrastruktūru, izbūvējot Rīgas Centrālās dzelzceļa stacijas dienvidu daļu, kā arī uzlabot valsts bezemisiju publiskās lietošanas dzelzceļa infrastruktūru, modernizējot dzelzceļa elektrificēto tīklu līnijās Rīga–Zemitāni–Šķirotava un Rīga–Sloka un attīstot līniju Zasulauks–Bolderāja, lai veicinātu iedzīvotāju pārvietošanās paradumu maiņu un samazinātu sabiedriskā transporta negatīvo ietekmi uz vidi.
· 3. Investīcijas mērķa grupa ir satiksmes dalībnieki un iedzīvotāji.
· 3.1 Investīciju īsteno šādu projektu iesniegumu atlases kārtu ietvaros:
· 3.11. pirmās projektu iesniegumu atlases kārtas ietvaros finansējuma saņēmējs ir valsts akciju sabiedrība "Latvijas dzelzceļš";
· 3.12. otrās projektu iesniegumu atlases kārtas ietvaros finansējuma saņēmējs ir sabiedrība ar ierobežotu atbildību "EIROPAS DZELZCEĻA LĪNIJAS".
(MK 18.02.2025. noteikumu Nr. 110 redakcijā)
· 4. Investīcijas pirmās projektu iesniegumu atlases kārtas ietvaros ir sasniedzami šādi rādītāji:
· 4.1. līdz 2026. gada 31. augustam sasniedzamais mērķis: izveidoto elektrificēto dzelzceļa līniju un modernizēto esošo dzelzceļa līniju garums pasažieru pārvadāšanai – 100 km;
· 4.2. (Svītrots)
(MK 18.02.2025. noteikumu Nr. 110 redakcijā)
· 4.1 Investīcijas otrās projektu iesniegumu atlases kārtas ietvaros ir sasniedzami šādi rādītāji:
· 4.11. līdz 2026. gada 31. augustam sasniedzamais atskaites punkts: izbūvēta Rīgas Centrālās dzelzceļa stacijas dienvidu daļa;
· 4.12. līdz 2025. gada 31. martam sasniedzamais atskaites punkts: parakstīti visi iepirkuma līgumi.
(MK 18.02.2025. noteikumu Nr. 110 redakcijā)
· 5. Investīcijas pirmās projektu iesniegumu atlases kārtas ietvaros pieejamais Atveseļošanas fonda finansējums ir 72 700 000 euro, kas tiek piešķirts granta veidā, sasniedzot investīcijas mērķi 100 % apmērā.
(MK 18.02.2025. noteikumu Nr. 110 redakcijā)
· 5.1 Investīcijas otrās projektu iesniegumu atlases kārtas ietvaros pieejamais Atveseļošanas fonda finansējums ir 114 627 980 euro, kas tiek piešķirts granta veidā, sasniedzot investīcijas mērķi 100 % apmērā.
(MK 18.02.2025. noteikumu Nr. 110 redakcijā)
· 6. Investīcijas pirmās projektu iesniegumu atlases kārtas izdevumu attiecināmības termiņš ir 2026. gada 31. augusts.
· 6.1 Investīcijas otrās projektu iesniegumu atlases kārtas izdevumu attiecināmības termiņš ir 2026. gada 20. decembris.
· 7. (Svītrots ar MK 18.02.2025. noteikumiem Nr. 110)
· 8. Satiksmes ministrija kā nozares ministrija ir atbildīga par investīcijas īstenošanu.
· 9. Centrālā finanšu un līgumu aģentūra (turpmāk – aģentūra) slēdz  līgumu par projekta īstenošanu ar finansējuma saņēmēju  (turpmāk – līgums) un piešķir investīcijas atbalstu saskaņā ar šajos noteikumos minētajiem nosacījumiem.
· 10. Aģentūra atbilstoši Ministru kabineta 2021. gada 7. septembra noteikumiem Nr. 621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" (turpmāk – noteikumi Nr. 621) nodrošina investīcijas īstenošanas uzraudzību.
(MK 18.02.2025. noteikumu Nr. 110 redakcijā)
· 11. Satiksmes ministrija nodrošina komunikācijas un publicitātes pasākumus saskaņā ar Eiropas Parlamenta un Padomes 2021. gada 12. februāra Regulas (ES) Nr. 2021/241, ar ko izveido Atveseļošanas un noturības mehānismu  (turpmāk – regula Nr. 2021/241), 34. pantu un Eiropas Komisijas un Latvijas Republikas Atveseļošanas fonda finansēšanas nolīguma 10. pantu.
II. Atbalstāmās darbības un attiecināmās izmaksas
· 12. Investīcijas ietvaros atbalstāmas šādas darbības:
· 12.1. bezemisiju dzelzceļa infrastruktūras uzlabošana;
· 12.2. dzelzceļa elektrifikācija un ar to saistītās darbības;
· 12.3. projekta vadība un īstenošana.
· 13. Šo noteikumu 12. punktā minētās atbalstāmās darbības ietver šādas attiecināmo izmaksu pozīcijas:
· 13.1. projekta iesniegumu pamatojošās dokumentācijas sagatavošanas izmaksas, tai skaitā izmaksu un ieguvumu analīzes izstrādes izmaksas un tehniski ekonomiskā pamatojuma izstrādes izmaksas;
· 13.2. būvprojekta, būvdarbu ieceres dokumentācijas, būvprojekta minimālā sastāvā, apliecinājumu kartes vai paskaidrojuma raksta izstrāde visām projektā paredzētajām darbībām un ar to saistīto būvekspertīžu, izpētes, slēdzienu un ekspertīzes izmaksas, ja to veikšana ir priekšnosacījums būvprojekta, būvdarbu ieceres dokumentācijas vai būvprojekta minimālā sastāvā izstrādei;
· 13.3. būvuzraudzības, kā arī apvienotās būvprojekta izstrādes un būvdarbu veikšanas procesa neatkarīgas uzraudzības pakalpojuma izmaksas, autoruzraudzības izmaksas un normatīvajos aktos noteiktās attiecīgo būvspeciālistu obligātās apdrošināšanas izmaksas;
· 13.4. dzelzceļa infrastruktūras būvniecības, pārbūves  un atjaunošanas izmaksas:
· 13.4.1. elektrotīkla izbūves, pārbūves un nomaiņas izmaksas, nodrošinot priekšnosacījumus migrācijai uz 25 kV elektrifikācijas sistēmu;
· 13.4.2. elektrificēto līniju kopgaruma palielināšanas izmaksas, elektrificēto sliežu ceļu posmu izbūves un staciju sliežu ceļu plānu uzlabojumu izmaksas;
· 13.5. telekomunikāciju līniju un sistēmu būvniecība, vidēja sprieguma un augstsprieguma līniju kabeļu un krustojumu rekonstrukcija un nomaiņa;
· 13.6. esošo vilcienu kustības sistēmu un signalizācijas sistēmu rekonstrukcija;
· 13.7. dzelzceļa pārvadu un tiltu pārbūve, kontakttīkla būvniecība vai rekonstrukcija;
· 13.8. staciju un staciju ēku būvniecības izmaksas, tai skaitā sliežu ceļu plāna uzlabojumu, pasažieru platformu pārbūves, pasažieru apkalpošanas infrastruktūras, drošu divlīmeņu šķērsojumu un piekļuves platformām izbūves izmaksas un piegulošās teritorijas labiekārtošanas izmaksas.
· 13.9. ar obligāto ugunsdrošības un citu drošības prasību ievērošanu saistītās izmaksas;
· 13.10. obligāto vides aizsardzības prasību nodrošināšanai paredzēto pasākumu izmaksas, ciktāl to paredz normatīvie akti vides aizsardzības jomā, tostarp ietekmes uz vidi novērtējuma izmaksas;
· 13.11. vides un informācijas piekļūstamības nodrošināšanas izmaksas atbilstoši būvprojekta risinājumam;
· 13.12. izmaksas, kas saistītas ar Atveseļošanas fonda vizuālās identitātes obligāto prasību nodrošināšanu un komunikācijas pasākumiem;
· 13.13. (Svītrots)
· 13.14. zemes iegādes izmaksas, ja zemes iegāde ir tieši nepieciešama projektā paredzētās būvniecības īstenošanai.
· 13.15. izdevumi, kas radušies pārvadātājam, sniedzot sabiedriskā transporta pakalpojumus reģionālās nozīmes dzelzceļa maršrutos, kuros infrastruktūras izmantošanas ierobežojumu dēļ pārvadājumi ar vilcienu tiek pilnībā vai daļēji aizstāti ar autobusu pārvadājumiem. Pārvadātāja izdevumi tiek aprēķināti, reizinot viena kilometra izmaksas ar faktisko nobraukumu, kuru veic autobuss. Pārvadātāja izdevumi tiek apmaksāti, pamatojoties uz pārvadātāja izrakstīto rēķinu.
(Grozīts ar MK 18.02.2025. noteikumiem Nr. 110)
· 13.1 Otrās projektu iesniegumu atlases kārtas ietvaros papildus šo noteikumu 13. punktā noteiktajām izmaksām ir attiecināmas šādas izmaksas:
· 13.11. dzelzceļa transporta mezgla būvniecības un pārbūves izmaksas;
· 13.12. būvlaukuma ierīkošanas, uzturēšanas un demontāžas izmaksas, tai skaitā uzturēšanas un būvdarbu organizēšanas izmaksas, kas izriet no būvdarbu līguma un ir nepieciešamas, lai nodrošinātu Rīgas Centrālās dzelzceļa stacijas dienvidu daļas pabeigšanu atbilstoši tehniskajā risinājumā noteiktajam apjomam;
· 13.13. būvju aizsardzības izmaksas, kas nepieciešamas, lai izbūvējamā vai pārbūvējamā dzelzceļa transporta mezglu varētu pabeigt atbilstoši tehniskajā risinājumā noteiktajam apjomam;
· 13.14. citas izmaksas, kas ir tieši saistītas ar izbūvējamā vai pārbūvējamā dzelzceļa transporta mezgla pabeigšanu atbilstoši tehniskajā risinājumā noteiktajam apjomam;
· 13.15. būvdarbu līgumcenas indeksācijas izmaksas atbilstoši noslēgtā līguma nosacījumiem;
· 13.16. pārprojektēšanas un būvprojekta ekspertīzes izmaksas, lai nodrošinātu atbilstoša tehniskā risinājuma izstrādi;
· 13.17. iepirkumu līgumu izmaksas, tai skaitā šo noteikumu 12.3. apakšpunktā minētās atbalstāmās darbības īstenošanai, ja projekta vadības un īstenošanas personāls tiek piesaistīts uz iepirkuma līguma pamata;
· 13.18. juridisko pakalpojumu izmaksas, kas tieši saistītas ar projekta sagatavošanu, īstenošanu un uzraudzību.
· 13.2 Pirmās projektu iesniegumu atlases kārtas ietvaros ir attiecināmas projekta vadības personāla izmaksas, kuras plāno kā vienu izmaksu pozīciju, piemērojot vienoto izmaksu likmi, ņemot vērā, ka tās nepārsniedz 0,8 % no šo noteikumu 5. punktā minētajām kopējām investīcijas izmaksām, neiekļaujot projekta vadības un īstenošanas personāla atlīdzības izmaksas.
· 13.3 Otrās projektu iesniegumu atlases kārtas ietvaros ir attiecināmas projekta vadības un īstenošanas personāla izmaksas, kuras plāno kā vienu izmaksu pozīciju, ņemot vērā, ka tās nepārsniedz:
· 13.31. šo noteikumu 16.1 punktā minētajam finansējuma saņēmējam – 1,55 % no šo noteikumu 5.1 punktā minētajām kopējām investīcijas izmaksām, neiekļaujot projekta vadības un īstenošanas personāla atlīdzības izmaksas;
· 13.32. šo noteikumu 16.1 punktā minētajam sadarbības partnerim – 0,50 % no šo noteikumu 5.1 punktā minētajām kopējām investīcijas izmaksām, neiekļaujot projekta vadības un īstenošanas personāla atlīdzības izmaksas.
· 14. (Svītrots)
· 15. Pievienotās vērtības nodokļa izmaksas šo noteikumu 13. un 13.1 punktā minētajām izmaksu pozīcijām nav attiecināmas no Atveseļošanas fonda finansējuma. Pirmās projektu iesniegumu atlases kārtas ietvaros pievienotās vērtības nodokļa izmaksas finansējuma saņēmējs sedz no privātajiem finanšu līdzekļiem, bet otrās projektu iesniegumu atlases kārtas ietvaros – no valsts budžeta finanšu līdzekļiem, ja tās nav atgūstamas saskaņā ar nacionālajiem tiesību aktiem pievienotās vērtības nodokļa jomā.
· 16. Projekta ietvaros radušās izmaksas var uzskatīt par attiecināmām finansēšanai no Atveseļošanas fonda, ja līguma noslēgšanas brīdī darbības nav pabeigtas, tās atbilst šo noteikumu 12. punktā noteiktajām atbalstāmajām darbībām un šo noteikumu 13., 13.1, 13.2 un 13.3 punktā noteiktajām attiecināmo izmaksu pozīcijām un pirmās projektu iesniegumu atlases kārtas ietvaros izmaksas ir radušās, sākot ar 2020. gada 1. februāri, bet otrās projektu iesniegumu atlases kārtas ietvaros – finansējuma saņēmējam, sākot ar 2024. gada 18. decembri, savukārt sadarbības partnerim, sākot ar dienu, kad finansējuma saņēmējs noslēdzis līgumu par projekta īstenošanu.
II1. Prasības finansējuma saņēmējam un sadarbības partnerim
· 16.1 Investīciju otrās projektu iesniegumu atlases kārtas īstenošanai sabiedrība ar ierobežotu atbildību "EIROPAS DZELZCEĻA LĪNIJAS" kā finansējuma saņēmējs piesaista valsts akciju sabiedrību "Latvijas dzelzceļš" kā sadarbības partneri, lai īstenotu projektu par šo noteikumu 5.1 punktā norādīto finansējumu, noslēdzot sadarbības līgumu. Sadarbības līgumā nosaka savstarpējo atbildību, funkcijas un pienākumus projekta sekmīgai īstenošanai, tai skaitā:
· 16.11. finansējuma saņēmēja un sadarbības partnera pienākumus, tiesības un atbildību;
· 16.12. sadarbības partnera īstenojamās atbalstāmās darbības un to apjomu;
· 16.13. maksājumu veikšanas kārtību;
· 16.14. informācijas pieprasīšanas un iesniegšanas kārtību un termiņus;
· 16.15. projekta rezultātu uzturēšanas nosacījumus.
· 16.2 Valsts akciju sabiedrība "Latvijas dzelzceļš" kā sadarbības partneris veic izbūvējamās infrastruktūras īpašnieka un pārvaldnieka funkcijas. Valsts akciju sabiedrība "Latvijas dzelzceļš" ir tehnisko noteikumu izdevējs un saskaņā ar šo noteikumu 16.1 punktā minēto sadarbības līgumu sniedz priekšlikumus sabiedrībai ar ierobežotu atbildību "EIROPAS DZELZCEĻA LĪNIJAS" par būvniecības līguma vadību un tehniskajiem risinājumiem, kas ietekmē valsts akciju sabiedrības "Latvijas dzelzceļš" infrastruktūru, tai skaitā par būvniecības risinājumu funkcionālo savietojamību ar esošo dzelzceļa infrastruktūru.
· 16.3 Šo noteikumu 16.1 punktā minētais finansējuma saņēmējs un sadarbības partneris pirms līguma noslēgšanas ar aģentūru iesniedz sadarbības iestādē ar sadarbības partneri noslēgtu sadarbības līgumu.
· 16.4 Finansējuma saņēmējs ir atbildīgs par sadarbības partnera pienākumu un funkciju izpildi projekta īstenošanā un sadarbības partnera īstenotajām funkcijām projektā, tai skaitā novēršot dubultā finansējuma risku un nodrošinot demarkāciju ar citiem līdzīgiem vai saistītiem pasākumiem.
III. Investīcijas ieviešanas nosacījumi
· 17. Investīcijas ietvaros īstenotais projekts, tai skaitā īstenotās atbalstāmās darbības, ir sasaistītas un veicina šo noteikumu 2. punktā minētās investīcijas mērķa sasniegšanu.
· 18. Finansējuma saņēmējs nodrošina, ka projekts un atbalstāmās darbības tiek īstenotas saskaņā ar regulas Nr. 2021/241 2. panta 6. punktu, ievērojot principa "nenodarīt būtisku kaitējumu" prasības:
· 18.1. ar bezemisiju dzelzceļa infrastruktūras attīstību saistītās infrastruktūras pielāgošana un izveide neizraisa tūlītēju vai nākotnē iespējamu negatīvu klimata ietekmi uz  projektu, cilvēkiem, dabu vai aktīviem (tai skaitā infrastruktūru), kā arī nerada negatīvu ietekmi uz pielāgošanos klimata pārmaiņu mērķu sasniegšanai;
· 18.2. jau projektēšanas stadijā tiek ņemti vērā ar klimata pārmaiņām saistītie riski un tiek noteikti arī ar būvniecību, uzturēšanu un ekspluatāciju saistītie riski;
· 18.3. dzelzceļa infrastruktūras uzlabojumi ietver dzelzceļa tīkla elektrifikācijas sistēmas uzlabošanu, nodrošinot priekšnosacījumus migrācijai no 3.3 kV sistēmas uz 25 kV sistēmu.
· 19. Atbalstu finansējuma saņēmējam nesniedz, ja tas atrodas kādā no Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija) (turpmāk – regula Nr. 2024/2509), 138. pantā "Izslēgšanas kritēriji un lēmumi par izslēgšanu" noteiktajām izslēgšanas situācijām.
(MK 18.02.2025. noteikumu Nr. 110 redakcijā)
· 20. Finansējuma saņēmējs projekta īstenošanai nepieciešamo informāciju iesniedz Kohēzijas politikas fondu vadības informācijas sistēmā (turpmāk – Vadības informācijas sistēma).
· 21. Satiksmes ministrija 10 darbdienu laikā pēc šo noteikumu stāšanās spēkā pirmās projektu iesniegumu atlases kārtas ietvaros nosūta finansējuma saņēmējam uzaicinājumu iesniegt projekta iesniegumu Satiksmes ministrijas noteiktajā termiņā un šo noteikumu 20. punktā noteiktajā kārtībā.
(MK 18.02.2025. noteikumu Nr. 110 redakcijā)
· 22. Finansējuma saņēmējs pēc šo noteikumu 21. punktā minētā uzaicinājuma saņemšanas iesniedz projekta iesniegumu atbilstoši šo noteikumu 20. punktā noteiktajai kārtībai, pievienojot projekta iesniegumam izmaksu un ieguvumu analīzi un apliecinājumu, ka finansējuma saņēmējs neatrodas  šo noteikumu 19. punktā noteiktajās izslēgšanas situācijās.
· 23. Satiksmes ministrija pēc finansējuma saņēmēja projekta iesnieguma saņemšanas organizē iesniegtā projekta pārbaudi atbilstoši šiem noteikumiem un, ja nepieciešams, lūdz finansējuma saņēmēju papildināt un precizēt iesniegto informāciju, nosakot termiņus precizējumu un papildinājumu iesniegšanai. Finansējuma saņēmējs precizējumus var veikt, līdz projekta iesniegums atbilst visām izvirzītajām prasībām.
· 24. Projekta iesnieguma pārbaudes ietvaros Satiksmes ministrija lūdz aģentūrai sniegt tās rīcībā esošo informāciju, ka:
· 24.1. finansējuma saņēmējs neatrodas regulas Nr. 2024/2509 138. pantā "Izslēgšanas kritēriji un lēmumi par izslēgšanu" noteiktajās izslēgšanas situācijās;
· 24.2. finansējuma saņēmējam Latvijas Republikā nav nodokļu  un nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.
(Grozīts ar MK 18.02.2025. noteikumiem Nr. 110)
· 25. Ja projekta iesniegums atbilst šajos noteikumos noteiktajiem nosacījumiem un uz finansējuma saņēmēju nav attiecināms neviens no šo noteikumu 24. punktā minētajiem izslēgšanas kritērijiem, Satiksmes ministrija informē aģentūru par atļauju uzsākt šo noteikumu 9. punktā minētā līguma slēgšanas procesu.
· 26. Šo noteikumu 9. punktā minētajā līgumā par investīcijas īstenošanu tiek iekļauta vismaz šāda informācija:
· 26.1. projekta īstenošanas termiņi, sasniedzamais mērķis un uzraudzības rādītājs;
· 26.2. atbildības sadalījums starp aģentūru un finansējuma saņēmēju, tai skaitā pušu pienākumi un tiesības;
· 26.2.1 finansējuma saņēmēja un sadarbības partnera sadarbības nosacījumi (ja attiecināms);
· 26.3. investīcijas īstenošanai nepieciešamais finansējums un korektīvo darbību veikšanas nosacījumi;
· 26.4. avansa, tostarp noslēdzošā avansa, un starpposma maksājumu saņemšanas nosacījumi, tai skaitā minēto maksājumu apjoms un to izmaksāšanas kārtība un termiņi, kādā jāsasniedz projekta mērķis, izmantojot saņemto avansu;
· 26.5. plānoto iepirkumu plāns un tā iesniegšanas, precizēšanas un grozījumu veikšanas kārtība;
· 26.6. uzraudzības un pārbaužu veikšanas kārtība;
· 26.7. finansējuma saņēmēja sagatavots un pilnībā aizpildīts projekta iesniegums;
· 26.8. informācija un dokumentu kopums, kas apliecinās šo noteikumu 4. un 4.1 punktā minētā investīcijas mērķa un uzraudzības rādītāja sasniegšanu;
· 26.9. ar projekta īstenošanu saistīto dokumentu glabāšanas termiņi;
· 26.10. finansējuma saņēmēja apliecinājums, ka projekta atbalstāmās darbības un izmaksas netiek finansētas vai līdzfinansētas, kā arī tās nav plānots finansēt vai līdzfinansēt no citiem valsts un ārvalstu finanšu atbalsta instrumentiem;
· 26.11. Vadības informācijas sistēmā ievadāmo datu apjoms, datu ievades regularitāte, atbildības sadalījums un šo noteikumu 4. un 4.1 punktā minēto rādītāju sasniegšanu pamatojošo dokumentu augšupielādes apjoms un regularitāte.
(Grozīts ar MK 18.02.2025. noteikumiem Nr. 110)
· 27. Finansējuma saņēmējam ir pienākums pēc līguma noslēgšanas šo noteikumu 20. punktā noteiktajā kārtībā iesniegt:
· 27.1. plānoto maksājuma pieprasījumu iesniegšanas grafiku, kurā norāda maksājuma pieprasījuma veidu (avanss, tostarp noslēdzošais avanss, starpposma maksājums), maksājuma apmēru un pieprasīšanas laiku;
· 27.2. iepirkumu plānu par visiem investīcijas ieviešanai plānotajiem iepirkumiem, kuru rīkošanai paredzēts piemērot Sabiedrisko pakalpojumu sniedzēju iepirkumu likumu.
· 28. Kārtību, kādā investīcijas ietvaros tiek veikti maksājumi šo noteikumu 3.11. apakšpunktā noteiktajam finansējuma saņēmējam, un nosacījumus maksājuma dokumentu pārbaudēm nosaka šo noteikumu 9. punktā minētajā līgumā, tai skaitā ņemot vērā šādus nosacījumus:
· 28.1. finansējuma saņēmējam ir pieejami vairāki avansa un starpposma maksājumi, kas kopsummā veido 100 % no šo noteikumu 5. punktā minētajām investīcijas izmaksām. Viena avansa maksājuma apmērs nepārsniedz 30 % no šo noteikumu 5. punktā minētajām investīcijas izmaksām. Finansējuma saņēmējam avanss ir jāapgūst sešu mēnešu laikā saimnieciskā gada ietvaros, iesniedzot avansa maksājumu pieprasījumus piešķirtās avansa summas apmērā;
· 28.2. finansējuma saņēmējs var saņemt vairākus avansa maksājumus, paredzot, ka nākamo avansu var saņemt pēc tam, kad iepriekšējais avanss ir pilnībā apgūts;
· 28.3. noslēdzošais avansa maksājums projektā nav mazāks par 10 % no šo noteikumu 5. punktā minētajām investīcijas izmaksām un var tikt veikts līdz 2026. gada 31. augustam;
· 28.4. (Svītrots)
(MK 18.02.2025. noteikumu Nr. 110 redakcijā)
· 29. Aģentūra piešķir atbalstu un veic uzraudzību atbilstoši noteikumiem Nr. 621, tai skaitā:
· 29.1. uzrauga, kā finansējuma saņēmējs ievēro līgumā noteiktās prasības. Ja aģentūra konstatē, ka minētās prasības netiek ievērotas, tā pret finansējuma saņēmēju veic attiecīgas korektīvās darbības;
· 29.2. veic maksājumus finansējuma saņēmējam šo noteikumu 9. punktā minētajā līgumā noteiktajā kārtībā, ievērojot šādus nosacījumus:
· 29.2.1. veicot maksājumus, kontrolē investīcijai pieejamo finansējumu, nepieļaujot investīcijas īstenošanai noteiktās summas pārsniegšanu;
· 29.2.2. investīcijas ietvaros sagatavo valsts budžeta pieprasījumus atbilstoši Likumam par budžetu un finanšu vadību;
· 29.3. veic pamatojošās dokumentācijas pārbaudes;
· 29.4. izlases veidā veic pārbaudes par interešu konfliktu, krāpšanu un korupciju, kā arī dubultā finansējuma riska novēršanas pārbaudes, pārbaudes projekta īstenošanas vietā, projekta ieviešanas progresa un sasniegto rādītāju pārbaudes un datu ticamības pārbaudes atbilstoši noteikumu Nr. 621 9. punktam;
· 29.5. veic izmaksāto līdzekļu atgūšanu 100 % apmērā no šo noteikumu 5. un 5.1 punktā minētajām kopējām investīcijas izmaksām, ja veiktajās pārbaudēs tiek konstatēts interešu konflikts, krāpšana un korupcija vai dubultais finansējums.
(Grozīts ar MK 18.02.2025. noteikumiem Nr. 110)
· 30. Finansējuma saņēmēja pienākums ir īstenot projektu atbilstoši noteikumiem Nr. 621 un nodrošināt investīcijas ietvaros piešķirtā finansējuma izlietošanu atbilstoši līguma nosacījumiem, tai skaitā:
· 30.1. nodrošināt, ka projekts, tai skaitā īstenotās atbalstāmās darbības, ir sasaistē un veicina reformas sasniegšanu, ņemot vērā šo noteikumu 17. punktu;
· 30.2. nodrošināt investīcijas mērķa sasniegšanu 100 % apmērā laika grafikā noteiktajā termiņā saskaņā ar šo noteikumu 4. un 4.1 punktu, kā arī nodrošināt piekļuvi ar projekta īstenošanu saistītajai informācijai un spēt to uzrādīt Eiropas Komisijas un Latvijas Republikas Atveseļošanas un noturības mehānisma finansēšanas nolīgumā minētajām iestādēm un revīzijas iestādei;
· 30.3. nodrošināt, ka projekta ietvaros darbības tiek īstenotas, ievērojot šo noteikumu 20. punktā minētos nosacījumus;
· 30.4. nodrošināt informācijas un publicitātes pasākumus saskaņā ar regulas Nr. 2021/241 34. pantu un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantu;
· 30.5. nodrošināt datu ievadi Vadības informācijas sistēmā progresa pusgada ziņojuma un maksājuma pieprasījuma informācijas sagatavošanai atbilstoši regulas Nr. 2021/241 22. un 27. pantam;
· 30.6. saskaņā ar līgumu noteiktā kārtībā atmaksāt investīcijas īstenošanas ietvaros piešķirto finansējumu, ja tas nav izlietots atbilstoši līgumā noteiktajiem nosacījumiem un termiņiem;
· 30.7. nodrošināt, ka infrastruktūras izbūve paredzēta zemesgabalā, kas ir finansējuma saņēmēja vai sadarbības partnera īpašumā vai valdījumā, vai arī būvniecības iecere ir saskaņota ar zemesgabala īpašnieku, ievērojot Būvniecības likumā noteiktās prasības;
· 30.8. nodrošināt projekta rezultātu ilgtspēju piecus gadus pēc projekta pabeigšanas;
· 30.9. nodrošināt korupcijas un krāpšanas novēršanas nosacījumu ievērošanu, kā arī interešu konflikta un dubultā finansējuma riska novēršanu;
· 30.10. sniegt Eiropas Komisijas un Latvijas Republikas Atveseļošanas un noturības mehānisma finansēšanas nolīgumā minētajām iestādēm un revīzijas iestādei visu nepieciešamo informāciju  saistībā ar projekta īstenošanu un projekta mērķu sasniegšanu, nodrošināt datu un informācijas pieejamību, kā arī nodrošināt savlaicīgu datu ievadi un uzkrāšanu Vadības informācijas sistēmā par projektu.
(Grozīts ar MK 18.02.2025. noteikumiem Nr. 110)
· 31. Investīcijas ietvaros projektu īsteno saskaņā ar līgumu, bet ne ilgāk kā līdz 2026. gada 31. augustam.
· 32. (Svītrots)
· 33. Finansējuma saņēmējs pirmās atlases kārtas ietvaros līdz 2026. gada 30. septembrim iesniedz Vadības informācijas sistēmā projekta mērķa sasniegšanu pamatojošo projekta noslēguma dokumentāciju, tai skaitā:
· 33.1. apliecinājumu par izbūvētās un pārbūvētās dzelzceļa infrastruktūras nodošanu ekspluatācijā un investīcijas projekta mērķu un rādītāju sasniegšanu;
· 33.2. pakalpojumu un piegādes līgumus un to izdevumus pamatojošo dokumentāciju;
· 33.3. rēķinus un citus veiktos maksājumus apliecinošos dokumentus;
· 33.4. pieņemšanas un nodošanas aktus;
· 33.5. bankas garantijas vai apdrošināšanas polises, ja attiecināms;
· 33.6. citus pamatojošos dokumentus, kas apliecina projekta mērķu un rādītāju sasniegšanu.
· 33.1 Finansējuma saņēmējs otrās atlases kārtas ietvaros līdz 2026. gada 4. septembrim par darbiem, kas veikti līdz 2026. gada 31. augustam, iesniedz Vadības informācijas sistēmā Starptautiskās Inženierkonsultācijas konfederācijas (Federation Internationale des Ingeneurs – Conseils (FIDIC)) inženiera atzinumu, kas apliecina šo noteikumu 4.11. apakšpunktā minētā atskaites punkta sasniegšanu. Satiksmes ministrijas un aģentūras pārvaldības deklarācijas iesniegšanas gala termiņš Finanšu ministrijā ir 2026. gada 15. septembris.
· 33.2 Finansējuma saņēmējs otrās atlases kārtas ietvaros par darbiem, kas veikti līdz 2026. gada 31. augustam, līdz 2026. gada 20. decembrim iesniedz Vadības informācijas sistēmā projekta mērķa sasniegšanu pamatojošo projekta noslēguma dokumentāciju, kas apliecina izmaksu pamatotību (rēķinus un citus veiktos maksājumus apliecinošos dokumentus). Noslēguma progresa pārskatā iekļauj izdevumus, kas radušies līdz projekta izdevumu attiecināmības perioda beigām.
· 34. Aģentūra veic projekta noslēguma dokumentācijas pārbaudi un apstiprina izdevumus šādos termiņos:
· 34.1. šo noteikumu 3.11. apakšpunktā norādītajam finansējuma saņēmējam – līdz 2026. gada 31. decembrim;
· 34.2. šo noteikumu 3.12. apakšpunktā norādītajam finansējuma saņēmējam – līdz 2027. gada 15. februārim.
· 34.1 Ja aģentūra, veicot šo noteikumu 34. punktā minēto projekta noslēguma dokumentācijas pārbaudi, konstatē neatbilstošus izdevumus, finansējuma saņēmējs tos atmaksā atbilstoši šo noteikumu 9. punktā minētajā līgumā noteiktajai kārtībai.
· 35. Finansējuma saņēmējs nodrošina, ka pēc projekta īstenošanas projekta ietvaros radītā infrastruktūra ir vienlīdzīgi un bez diskriminācijas pieejama visiem potenciālajiem lietotājiem un par piekļuvi šai infrastruktūrai tiek noteikta adekvāta samaksa.
· 35.1 Projektu ietvaros attīstītajā ar saimniecisko darbību nesaistītajā infrastruktūrā projekta ieviešanas gaitā un uzraudzības periodā, kas atbilst pamatlīdzekļu amortizācijas periodam, ir pieļaujams sniegt parastos papildpakalpojumus. Ar parastajiem papildpakalpojumiem saprot tādus ar saimniecisko darbību nesaistītās infrastruktūras pakalpojumus, kurus galvenokārt izmanto ar saimniecisko darbību nesaistītās infrastruktūras apmeklētāji un kuriem nebūs ietekmes uz tirdzniecību un konkurenci Eiropas Savienības iekšējā tirgū.
(MK 18.02.2025. noteikumu Nr. 110 redakcijā)
· 36. Finansējuma saņēmējs nodrošina projektā plānoto darbu sasaisti, sinerģiju un demarkāciju ar citu atbalsta instrumentu investīcijām, dubultfinansējuma riska mazināšanai.
· 37. Finansējuma saņēmējs glabā investīcijas īstenošanas dokumentāciju vismaz piecus gadus pēc noslēguma maksājuma veikšanas dalībvalstij un nodrošina, ka dokumentācija ir pieejama Atveseļošanas fonda investīciju administrēšanā iesaistītajām institūcijām.
· 38. Aģentūrai investīcijas ietvaros ir tiesības vienpusēji atkāpties no līguma jebkurā no šādiem gadījumiem:
· 38.1. finansējuma saņēmējs nepilda līgumu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt investīcijas  mērķa vai noteikto rādītāju sasniegšanu;
· 38.2. finansējuma saņēmējs projekta īstenošanas laikā apzināti ir sniedzis nepatiesu informāciju;
· 38.3. citos gadījumos, ko paredz līgums.
IV. Noslēguma jautājumi
(Nodaļa MK 18.02.2025. noteikumu Nr. 110 redakcijā)
· 39. Satiksmes ministrija 10 darbdienu laikā pēc šo noteikumu grozījumu par otrās projektu iesniegumu atlases kārtas īstenošanu stāšanās spēkā nosūta šo noteikumu 3.12. apakšpunktā minētajam finansējuma saņēmējam uzaicinājumu iesniegt projekta iesniegumu Satiksmes ministrijas noteiktajā termiņā un šo noteikumu 20. punktā noteiktajā kārtībā.
(MK 18.02.2025. noteikumu Nr. 110 redakcijā)
· 40. Kārtību, kādā investīcijas ietvaros tiek veikti maksājumi šo noteikumu 3.12. apakšpunktā minētajam finansējuma saņēmējam, un nosacījumus maksājuma dokumentu pārbaudēm nosaka šo noteikumu 9. punktā minētajā līgumā, tai skaitā ņemot vērā šādus nosacījumus:
· 40.1. finansējuma saņēmējam ir pieejami vairāki avansa un starpposma maksājumi, kas kopsummā veido 100 % no šo noteikumu 5.1 punktā minētajām investīcijas izmaksām. Viena avansa maksājuma apmērs nepārsniedz 30 % no šo noteikumu 5.1 punktā minētajām investīcijas izmaksām. Finansējuma saņēmējam avanss ir jāapgūst sešu mēnešu laikā saimnieciskā gada ietvaros, iesniedzot avansa maksājumu pieprasījumus piešķirtās avansa summas apmērā;
· 40.2. noslēdzošais avansa maksājums projektā nav mazāks par 10 % no šo noteikumu 5.1 punktā minētajām investīcijas izmaksām un var tikt veikts līdz 2026. gada 31. augustam;
· 40.3. (Svītrots)
· 40.4. finansējuma saņēmējs par darbiem un pakalpojumiem, kas veikti līdz 2026. gada 31. augustam, var norēķināties līdz 2026. gada 20. decembrim.

